b'\n_START_ARTICLE_\nKibernetika\n_START_PARAGRAPH_\nKibernetika je interdisciplinarna znanost, ki se ukvarja z obna\xc5\xa1anjem tehni\xc4\x8dnih, sociotehni\xc4\x8dnih in dru\xc5\xbebenih sistemov. Da bi se obna\xc5\xa1anje sistemov usmerilo v \xc5\xbeeleno smer in bi sledili dolo\xc4\x8deno pot, potrebujejo upravljanje in komuniciranje. Najprej se je kibernetika v praksi za\xc4\x8dela uporabljati pri upravljanju velikih tehni\xc4\x8dnih sistemov in avtomatizaciji v industriji, prometu, energetiki, danes pa je prakti\xc4\x8dno prodrla \xc5\xbee v vsa podro\xc4\x8dja \xc5\xbeivljenja. Prvo prakti\xc4\x8dno uporabo kibernetike so uporabili pri izgradnji velikih ran\xc5\xbeirnih postaj na \xc5\xbeeleznicah. Sledila je uporaba v voja\xc5\xa1ki industriji ZDA za vodenje topovskega ognja protiletalskih topov in izdelavi letalonosilk. Po drugi svetovni vojni se je njena uporaba \xc5\xa1irila v vsa podro\xc4\x8dja na\xc5\xa1ega \xc5\xbeivljenja. Bistveni elementi za prakti\xc4\x8dno uporabo kibernetike so sistemi s povratno zvezo (angle\xc5\xa1ko feedback), komunikacija, informacija, preverjanje informacije.'